Lolland-Falsters Stifts-Tidende, 1844-08-10
Fra den Deputerede for Aalborg har jeg igaar modtaget en Adresse, men jeg har troet at burde gjøre den kgl. Commissarius bekjendt med sammes Jndhold, forinden den blev anmeldt for Forsamlingen, hvilket er Grunden til, at den ikke er bleven anmeldt idag. Jøvrigt finder jeg mig foranlediget til at bemærke, at naar nogen af Forsamlingens Medlemmer ønsker Ordet, er det i sin Orden, at han forinden underretter mig om, i hvilken Anledning han ønsker at yttre sig, da det deraf maa afhænge, hvorvidt de Sager, som staae til Forhandling, bør udsættes efter den ifølge Gjenstandens Beskaffenhed meere eller mindre vidtløftige Discussion, som derved maatte kunne foranlediges. Det skulde derfor være mig kjært, naar nogen Deputeret herefter maatte ønske Ordet, at han da forud tilkjendegiver mig dette. Auditeur Roulund. Jeg spurgte iforveien, om det maatte være mig tilladt at tage Ordet, og da det derefter blev givet mig, antog jeg, at det var den rette Tid til at komme frem med, hvad jeg ønskede at yttre, især da det ikke var et privat Anliggende, men Noget, som vedkom den hele Forsamling. Præsidenten: Jeg har blot fremsat et Ønske om den fremtidige Fremgangsmaade, naar Nogen ønskede Ordet. J nærværende Tilfælde kunde der ikke være Tale om en Conferense med den ærede Deputerede, da Forhandlingerne alt vare begyndte, da han begjærte Ordet; og jeg havde saaledes kun Valget mellem at nægte eller at give ham samme. - Landsoverretsprocurator Jespersen oplæste derpaa det af ham indleverede Andragende fra Bestyrelsen for Selskabet for Trykkefrihedens rette Brug, betræffende Ophævelsen af Plac. af 13de Mai 1814, Plac. af 2den October 1810, Forordningen af 27de September 1799 § 20, Placaten af 1ste November 1837 §§ 1 og 3, og det i Placaten af 2den October 1805 indeholdte Forbud mod i offentlige Tidender at indføre Rygter om almindelige eller offentlige Foranstaltninger, og at Optagelsen af criminelle Forhør, over Forfattere, angaaende Meningen af deres Yttringer i trykte Skrifter, forbydes, med videre derhen hørende. Efterat den kongl. Commissarius havde erklæret, at han ikke kunde erkjende Trykkefrihedsselskabets Competence til at stille et saadant Andragende, hvorimod Præsidenten svarede: at Producenten har gjort Andragendet i dets Heelhed til sit eget, saa at det altsaa maa betragtes som et af ham selv underskrevet og indgivet Andragende; det er altsaa udenfor al Jndflydelse paa Sagens Fremme, hvadenten man antager, at Trykkefrihedsselskabets Bestyrelse i dette Tilfælde rettelig repræsenterer Selskabet eller ikke, blev Spørgsmaalet og Andragendet skulde behandles subsidiært tilligemed Udkastet til en Anordning om Trykkefriheden besvaret bekræftende med 34 Stemmer mod 13, og da Jngen paa Præsidentens Opfordring forlangte, at der paa den sædvanlige Maade skulde stemmes paa Comiteemedlemmerne, blev det betragtet som Forsamlingens Beslutning, at Comiteen skulde bestaae af de samme Medlemmer (Larsen, Jespersen, Køster, Holst, Biskop Tage=Møller), som udgjøre Comiteen til at behandle Sagen angaaende Udkastet til en Anordning om Trykkefriheden. - Derefter oplæste Professor Larsen det afham indgivne Andragende, betræffende at Stænderne hos Hs. Majestæt ville anholde om, at det maatte blive kundgjort for samtlige Hs. Majestæts Undersaatter, at det ingenlunde har været Meningen med de til den slesvigske Stænderforsamling i Slutningen af Stændersessionen 1842 afgivne Erklæringer, at indrømme noget til Præjudice for den bestaaende danske Statseenhed, og navnligen ikke at opgive den danske Krones Ret til Hertugdømmet Slesvig stedse uadskillelige Forbindelse med samme. Ogsaa her erklærede den kongl. Commissarius sig imod Forsamlingens Competence til at indlade sig paa Andragendet; dog blev Spørgsmaalet om en Comitees Nedsættelse med 29 Stemmer mod 16 besvaret bekræftende, hvorhos det vedtoges, at Comiteen skulde bestaae af tre Medlemmer, hvortil valgtes: Professor Larsen, Oberst Brock, og Landsoverretsprocurator Jespersen. - Stiftamtmand Rosenørn oplæste derefter det af ham indgivne Andragende sigtende til at den fornødne Foranstaltning føies til at forhindre, at Rigets Mønter fortrænges af lette udenlandske Mønter, og at Skillemønten inddeles saaledes, at den uden Ubeqvemhed kan bruges ved Siden af hamborgsk Courantmønt m.v. Med 46 Stemmer mod 1 blev det derpaa besluttet, at Andragendet skulde prøves af en Comitee, og efterat Antallet af dennes Medlemmer var bestemt til tre, valgtes hertil Stiftamtmand, Rosenørn, Kammerherre Benzon og Justitsraad Estrup. Tyvende Møde. Præsidenten meddeelte, at han igjennem Landsoverretsprocurator Jespersen havde fra 91 Borgere i Aalborg, deriblandt den borgerlige Raadmand og 17 Borgerrepræsentanter, modtaget en til de Medlemmer af Nørrejyllands Stænderforsamling, som have talt og stemt for den til Hs. Majestæt Kongen indgivne Adresse, stilet Adresse, dat. 26de Juli d. A., hvori de udtale deres Deeltagelse med Hensyn til de stedfundne Discussioner angaaende Forsamlingens Adresse til Hs. Majestæt, som bekræfter Skildringen af den hos Nationen herskende Stemning og af de Omstændigheder, der have fremkaldt denne, idet de derhos ledsage disse Yttringer med Forsikkringen om deres Taknemmelighed og bedste Ønsker. Denne Adresse havde den nævnte Deputerede tilstillet Præsidenten med et Brev, hvori han yttrer, at han har modtaget den med Anmodning om at ville fremlægge samme i Stænderforsamlingen og bevirke dens Optagelse i Stændertidenden, eller, hvis dette skulde stride imod Formen, da paa anden Maade gjøre den kundbar for de vedkommende Deputerede; hvilket Øiemed hiin Deputerede havde tilstillet Præsidenten Adressen. Da denne Adresse ikke var stilet til Forsamlingen, troede Præsidenten at opfylde det ham givne Hverv, ved at foranledige den henlagt i Læseværelset, hvor den kunde blive de Deputerede, som den vedkom, kundbar. – Til endelig Behandling foretoges Sagen betræffende Udkast til en Placat angaaende Tilkjøbsafgiften af Dampskibe, der af danske Undersaatter erhverves fra Udlandet eller Colonierne, Sagen betræffende Udkast til en Anordning, hvorved det tillades at afbenytte Asphalt til Tagbedækning i Kjøbenhavn samt Kjøbstæderne i Danmark, Sagen betræffende Udkast til en Placat for Kongeriget Danmark, angaaende en Modification af § 19 i Forordningen af 4de August 1824, samt Sagen betræffende Udkast til en Placat angaaende Forlængelse af Terminen for Forsørgelsesrets Erhvervelse i de under Loe og Møgeltønder Herreder hørende Fattigcommuner, der bestyres efter de for Kongeriget Danmark gjældende Anordninger.